Света Троица (Метеора) – Уикипедия
Света Троица (Метеора)
Координати: 39°42′51″ с. ш. 21°37′37″ и. д.﻿ / ﻿39.714167° с. ш. 21.626944° и. д.
39.714167, 21.626944
действащ мъжки манастир,
Μονή Αγίας Τριάδος в Общомедия
Манастирът „Света Троица“ (на гръцки: Μονή Αγίας Τριάδος) е един от 6-те действащи православни манастира на Метеора. Разположен е върху скала, която се извисява на 400 метра височина над долината на река Пинос, югоизточно от манастира Русану и северозападно от манастира Свети Стефан.
2 Главна църква (католикон)
3 Други сгради
Няма достоверни източници за времето на основаване на манастира. Според манастирските хроники манастирът е бил основан от монах на име Дометиос през 1438 г. Първото историческо споменаване на манастира Света Троица е заедно с манастира Мегала Метеора, в грамота от 1362 г., издадена от епирския деспот Симеон Урош Палеолог. [1]
През 1925 г. при управлението на игумена Никандър в скалата са издълбани 140 стъпала, които след пътеката в подножието извеждат до манастира.
Главна църква (католикон)[редактиране | редактиране на кода]
В северозападната част на манастира се намира католиконът (главният храм), посветен на Света Троица. Главният храм е построен през 1476 г., видно от надпис на южната фасада. Това е малка кръстокуполна църква във византийски стил, с две колони и нисък купол, състояща се от неф, притвор и ризница. Църквата е преустроена през 1689 г. и за първи път е изписана през 1692 г. През 1741 г. е повторно изписана от братята Антоний и Николаос.
Други сгради[редактиране | редактиране на кода]
На входа на манастира се намира изсеченият в скалата неголям храм, посветен на Свети Йоан Кръстител, построен и изписан през 1682 г. от монаха Никодим. Освен двете църкви на територията на манастира са разположени и трапезария, кула с лебедка, килии, цистерни за вода и складови помещения.
Посещения[редактиране | редактиране на кода]
Манастирът е отворен за туристически посещения:
през лятото – от 9:00 до 12:30 и от 15:00 до 17:00, без четвъртък.
през зимата – от 9:00 до 12:30 и от 15:00 до 17:00, без четвъртък.
Проватакис, Теохарис: Метеора. История на манастирите и монашеството, изд."Михалис Тубис", Атина, с.54-58.
↑ Проватакис, Теохарис: Метеора. История на манастирите и монашеството, изд."Михалис Тубис", Атина, с.54
Света Троица (Метеора).
Взето от „https://bg.wikipedia.org/w/index.php?title=Света_Троица_(Метеора)&oldid=9272624“.